39. schôdza NR SR - 11.deň - B. popoludní
Dátum: 2025-09-25
Poslanec: Viskupič, Marián (SaS)
Druh vystúpenia: Vystúpenie v rozprave

V skrátenom legislatívnom konaní, ale čokoľvek. Akože niekedy je najbezpečnejšie vlastne pred hackom, únikom informácií, čímkoľvek, ak taký systém nie je, hej. Doteraz sme takýto systém nemali a ja som aj presvedčený, že to bolo lepšie ako, ako, ako keď ho máme. Hej? Za chvíľku to prečítam, len poviem k čomu smerujem. Smerujem k tomu, že pokiaľ sa bude platiť energopomoc 90 % domácností, tak som presvedčený, že tie náklady tohto všetkého ako tých 90 % domácností vyselektovať a zúradovať a obslúžiť a zreklamovať a čo ja viem čo všetko, budú určite vyššie ako tá energopomoc pre tých zvyšných desať. Hej? Že sme sa dostali do absurdnej situácie, že pomoc pre 90 % domácností bude vo finále drahšia ako plošná pomoc pre sto. Akože, to je už ďalší level, akože tej absurdnosti, situácie a z môjho pohľadu neúcty ku daňovým poplatníkom, ku občanom, hej. K tomuto celé smerujem, preto vlastne hovorím, že, že čo, kde to všetko stojí. No, to je ten, ten jeden level. A teraz teda ten level, vlastne k tým informáciám, ja to tu zopakujem ešte raz, lebo som presvedčený, že aj pani, ani, aj pani ministerku to trápi, že, a dúfam, že sa nehnevá, že ju stále oslovujem. Ale teraz nám Jaguár Land Rover už štvrtý týždeň neprodukujú. Normálne mali, to nebolo teda na území Slovenska si myslím, ale skôr akože európsky, jednoducho mali taký hack, taký únik informácií, že normálne, že nevedia sprevádzkovať, nevedia spustiť tie svoje systémy. Veľká nadnádrodná súkromná firma, ktorá teda určite si chránila svoje dáta najviac ako vedela, a, a tiež mala systémy podľa mňa, že skutočne na úrovni, a jednoducho je to tak. Proste, stane sa to, hej. A to riziko tu teraz je. No a teraz, ja len prečítam, že čo všetko vlastne sa tam bude dávať. Hej? Sú tam informácie z informačného systému katastra domácnosti, registra fyzických osôb, registra právnických osôb, informačného systému finančnej správy, informačného systému Sociálnej poisťovne, informačného systému útvaru sociálneho zabezpečenia ministerstva a vojenského úradu sociálneho zabezpečenia, hej? Informačných systémov Ústredia práce, sociálnych vecí a rodiny, informačného systému Zdravotnej poisťovne, informačného systému prevádzkovateľa Distribučnej sústavy, informačného systému organizátora krátkeho trhu s elektrinou, informačného systému prevádzkovateľ distribučnej siete, informačného systému osoby podnikajúcej v tepelnej energetike, informačného systému spoločenstva vlastníkov bytov a nebytových priestorov, informačného syst a iných informačných systémov alebo zoznamov. Hej? Akože, to zasa za prvé, bude niečo stáť. Za druhé, je to masa informácií a za tretie, že fakt to akoby stojí za to? Proste to je, toto je veľmi veľká, veľmi veľká softwarová výzva. Ja viem, že sú ľudia, ktorí takéto veci zvládajú, veľa z nich asi pracovalo na, na tom porovnávači cien, ktorý dokáže porovnať 39 komodít, a teda príde tam asi tisíc ľudí denne ak nie ešte menej. Tam, tí odviedli dokonalú prácu, tak teraz sa desím, že ako to bude vyzerať, keď to bude riešiť päť miliónov štyristo tisíc Slovákov a, a všetky tieto systémy, ktoré existujú. No, dobre. No, osoby podľa odseku sú po, 1 sú povinné poskytovať údaje o bytoch, domoch podľa odseku 3 písm., nepodstatné. Kraj, okres, obec, časť obce, ulica, súpisné číslo, orientačné číslo, znak orientačného čísla, číslo bytu nebytového priestoru, kód druhu priestoru, kód druhu nebytového priestoru, podlažie, rodné číslo vlastníka nehnuteľnosti, úžitková plocha bytu alebo nebytového priestoru, číslo listu vlastníctva, kód druhu stavby, Ježiš. Čitateľ podielu na spoločných priestoroch, menovateľ podielu na spoločných priestoroch, potom ďalej, podľa, podľa ďalšieho odseku zasa ďalšie informácie popisného charakteru. Tu len dodám, že samozrejme je tu, je tu aj odsek o Vojenskom spravodajstve, ktoré to samozrejme poskytovať nebude, lebo by to mohlo ohroziť, hej, ohroziť. Ja to nie, ja to prečítam. Poskytne údaj iba vtedy, ak ich poskytnutím nedôjde k ohrozeniu obrany štátu, bezpečnostných záujmov Slovenskej republiky alebo plnenia úloh Vojenského spravodajstva a veľmi podobne je tam aj so Slovenskou informačnou službou, ak ich poskytnutím nedôjde k ohrozeniu ústavného zriadenia, vnútorného poriadku a bezpečnosti Slovenskej republiky alebo plnenia úloh. Chápem, že asi nebudú o svojich priestoroch informovať do nejakej miery rozumiem, ale že sa zrovna oni boja poskytovať údaje. Hej? A vlastne my všetci ostatní sa nebojíme, my ich poskytneme, mali sme tam nejaké dva týždne o pod, dať tam, že teda nechceme byť do toho zapojení, bola taká možnosť. Neviem, koľko ľudí ju využilo. Ale zas to akoby o niečom, o niečom hovorí. No, to bol § 13. Ani z ďaleka som ho neprečítal celý, pani ministerka asi vie, lebo...(Reakcia ministerky Sakovej. Lebo to tam všetko už je.) No, v podstate áno, už sa to len opakuje pri, pri ďalších, ďalších. Ale zasa napríklad údaj o dôchodkových dávkach. Hej, údaje o dávkach vypláca ich z výsluhového zabezpečenia. Údaje o dávkach a príspevkoch z informačných systémov podľa ods. 3, údaje podľa ďalších a ďalších a ďalších. Akože toto je aleže veľká vec. Ja si myslím, že aj kolega Štefunko už toho má asi plné zuby a odchádza, ale musí uznať, nie v dobrom, počkaj, veď ešte som. Len akože toto nie je malý informačný systém, hej, toto proste je fakt, že veľký zver (Smiech.) a podľa mňa si pani ministerka zobrala, ale že fakt veľké sústo a, a bude to fakt náročné. Hej? Bude to fakt náročné, a ešte je tam jeden paragraf a z hlavy ho neviem. Utekaj. (Smiech.) Chcel som len zobudiť spiacich poslancov tých pár, čo nás tu je. No, v ďalšom paragrafe je tam vlastne, sú dve možnosti poskytnutia tej samotnej pomoci, aby sme sa dostali už vlastne konečne k tomu občanovi, nielenže niečo musí poskytnúť, ale že teda mal by aj niečo dostať. Hej? No tak teraz sú dve možnosti, ako to, ako to vie, to ministerstvo hospodárstva urobiť. Jedno je teda regulácia cien, hej, na tejto úrovni, že vlastne občan zaplatí do nejakej miery nižšiu cenu, tiež inak nebude úplne náročné, ak to, teda nebude ľahké, ak to nebude vlastne jednotná cena, čiže teraz vlastne asi by mal, mala tá distribučka a zároveň aj dodávateľ energie účtovať vlastne rôzne ceny, hej? Lebo teda nejaká domácnosť tam patrí, tak bude mať buď nejakú zľavu alebo nižšiu cenu alebo, alebo už to je náročné, a tu použijem informácie aj kolegu Karola Galeka, ktorý tu bohužiaľ nevie teraz byť, a že to nikto sa týchto dodávateľov nepýtal. Oni tvrdia, že potrebujú minimálne šesť mesiacov na úpravu ich systémov platobných, operačných, proste všetkých, hej. To je, to je ďalšia a ďalšia vec. No a potom, je tam ešte druhá možnosť, a to sú teda tie energošeky. A druhá možnosť je teda tá, že, že teda táto energopomoc bude vyplatená nejakým energošekom. No a tu, sa už dostávam naspäť odbornosti k politike a ja si pamätám, boli to, že plynové vratky, a pamätám si pána premiéra, že teda išiel s takou veľkou kopou nejakých týchto šekov a, a vlastne posielalo sa to, a ľudia teda dostali nejaké peniaze naspäť. No, a ja sa obávam, že a toto je presne ten cieľ, ku ktorému to nakoniec dokonverguje, že bude nejaký energošek a že bude k tomu veľká tlačovka, a že bude k tomu veľká šou, a že teda najradšej, keby to bolo možné, by mal pán premiér na tom energošeku svoj obrázok, hej, lebo však každý populista chce mať obrázok, a ja sa opäť pozriem aj na kolegov z OĽANO, tam tiež bolo veľa rôznych návrhom na šeky. Jednoducho je to, je to forma politickej korupcie a bude sa to bohužiaľ, toto zasa diať. Čiže ani tak nesmerujeme ako k tohtoročnému januáru, skôr sa bude smerovať potom k roku 2027, kedy budú voľby, a zasa bude len jedna polovica príbehu rozprávaná, ako našiel Robert Fico peniaze na preplatenie, teda vysokých cien energií. Tohto sa ja obávam, a fakt, myslím si, že a, a ja to poviem, teda, prosím, pána spravodajcu, navrhujem teda, aby, aby sa tento zákon stiahol a vrátil na dopracovanie, ale skôr na, na, ani nie tak dopracovanie tých detailov, ale skôr na dopracovanie tej, tej idei, tej myšlienky, či sa to nedá urobiť inak. No a v tom zvyšnom čase, aby to nebolo zase, že len kritizujem, tak poviem, že aká by bola jedna funkčná možnosť ako sa to spraviť dá, stačí sa pozrieť na Českú republiku, ktorá takisto samozrejme má nejakú časť domácnosti, ktoré sú v energetickej chudobe a nastavila systém OnDemand, proste na požiadanie. Čiže spotrebiteľ má povinnosť, ak sa chce uchádzať o podporu, teda o energetickú podporu alebo teda o dotáciu, tak má povinnosť o ňu požiadať, to je prvá vec a deklaruje tam samozrejme, nejaké, nejaké fakty, že je na ňu oprávnený. A Česi nastavili skutočne relatívne zmysluplný a veľmi jednoduchý systém, kedy vlastne sa povedalo, že, že osoba alebo domácnosť je v energetickej núdzi. Vtedy, ak ich náklady na bývanie a energie dosahujú 30 % ich príjmov. Hej? Toto si v podstate každá domácnosť vie, vie doma vyčísliť, viem, vedia si pozrieť na svoje faktúry teda za bývanie, za, za energie, samozrejme, vedia svoje príjmy, ktoré potom následne aj musia deklarovať. A teda už z toho im veľmi jednoducho vychádza, či sa môžu uchádzať alebo sa nemôžu uchádzať. Ja si myslím, že takto nejak nastavený systém by bol ďaleko efektívnejší, ďaleko lacnejší a vo finále aj ďaleko spravodlivejší, pretože jednoducho by daňových poplatníkov stál menej, a tým, ktorí to potrebujú, by pomohol viacej, že toto by vlastne sociálno-demokratické alebo sociálne alebo už akékoľvek, a bolo by to, ale spravodlivé skutočne aj voči tým tvorcom hodnôt, pracujúcim firmám, zamestnancom, živnostníkom, SZČO, ktorí sa jednoducho na celé toto pánske huncútstvo jednoducho musia skladať. Ďakujem pekne za pozornosť.